Nissene over skog og hei

Nissene over skog og hei er en norsk komiserie som ble sendt på TVNorge i 2011. Serien er lagt opp som en julekalender og parodierer ulike reality-serier. Den er en oppfølger til Nissene på låven fra 2001 og ble som forgjengeren produsert av Espen Eckbo og Kristian Ødegård (også deltagere). I tillegg har Atle Antonsen, Line Verndal og Henrik Elvestad sentrale roller. 

Serien ble også sendt i Sverige og gikk der på Kanal 5 under navnet Expedition: Julklapp. Serien har blitt sendt i reprise på TVNorge i 2013, 2016 og 2018. Den var også påbegynt sendt i 2020, men etter få episoder besluttet TVNorge å ta den av på grunn av anklager om rasisme. Serien ble også fjernet på kanalens strømmetjeneste Dplay. Anklagene kom i forbindelse med den mørkhudede karakteren Ernst-Øyvind Tvedt som flere oppfattet som et forsøk på blackface. Det kom ingen slike reaksjoner da den ble sendt i tidligere år.

I 2021 kom oppfølgeren Nissene i bingen.

Bakgrunn

Serien er en oppfølger til den suksessrike Nissene på låven fra 2001, og halvparten av karakterene fra den første serien er også med i denne.Vraket 12 nisser til «Nissene»-oppfølger, VG Nett, 21. november 2011 Forrige gang var det i hovedsak Robinsonekspedisjonen og Big Brother som ble parodiert, mens denne julekalenderen først og fremst parodierer TVNorges egen 71 grader nord. Programskaperne Espen Eckbo og Kristian Ødegård fikk ideen etter å ha sett på utallige realitydokumentarer på TV, og det slo dem at nissen reiser rundt med julepresanger.Her er de første bildene, Side2, 15. juni 2011 

Under innspillingen av programmet erfarte de blant annet at reinsdyret de brukte, felte hornene før innspillingen var ferdig, slik at resten av reinscenene måtte spilles inn senere.Reinsdyrtabbe kostet TVNorge-nissene dyrt, seher, 15. juni 2011

 Produksjon 
 Innspilling 
Innspillingen foregikk stort sett vinteren 2011, men mye ble også spilt inn høsten samme år. Det meste ble spilt inn i Nordmarka utenfor Oslo, men diverse scener ble også spilt inn i studio, og andre scener ble spilt inn på andre steder på Østlandet. Innspillingen begynte 1. februar 2011 og Espen Eckbo innrømte da at de ikke var ferdig med manus for mer enn den første episoden. One Call leverte gjennom hele adventstiden Nissene over skog og hei - bak kamera og seerne kunne følge disse korte klippene direkte etter episoden var sendt på TV. Flere tabber, feilinnspillinger, utelatt materiale og forberedelser vises her. Blant annet forteller Eckbo om et tap av over 30 000 kroner grunnet en feilinnspilling der Andreas (Espen Eckbo) brukte feil skjegg i en innspilling og dermed måtte gjøre hele klippet om igjen. Flere klipp ble spilt inn i studio, derav mange av «nisserådene» som ble spilt inn på Jar vest for Oslo.

 Struktur 
De 24 episodene ble vist hver kveld på TVNorge, og fra 2. desember ble også den foregående episoden vist i forkant av dagens episode.

Episodene hadde stort sett følgende oppsett:
Tur til neste leirsted
Nissekamp
Nisseråd
Hjemsendelse

 Avpublisering og påstander om rasisme 
Instagram-kontoen Rasisme i Norge tok i desember 2020 til orde for at serien måtte tas av skjermen både på TVNorge og strømmetjenesten Dplay, på bakgrunn av anklager om rasisme i serien. Årsaken er at karakteren Ernst-Øyvind Tvedt (spilt av Espen Eckbo) ifølge strømmetjenesten faller inn under «blackface»-begrepet.

Etter at Discovery besluttet å fjerne serien, utløste det en debatt om hvem som har rett til å delta i debatten om figuren kan tolkes rasistisk. En av dem som har fått kritikk for å ytre seg, var SV-politiker Robin Hansson etter at VG publiserte et innlegg der han blant annet skrev: «Jeg er mørk, og jeg er dritlei av at folk lar seg krenke på mine vegne i debatten om «blackface».

 Rolleliste 
Halvparten (12) av rollefigurene i sesongen er hentet fra Nissene på låven, mens den andre halvparten er nye. Blant de nye finner vi dog noen av Espen Eckbos figurer som har vært å se i tidligere produksjoner, deriblant Tett på tre og TV 2-nøttene. Medprodusent til serien, Kristian Ødegård, spiller programlederen Olav Johnsen. Til forskjell fra Nissene på låven der Eckbo spilte to rollefigurer, spiller han her fire.

Programleder: Olav Johnsen – Kristian ØdegårdDatteren sørget for "Nissene"-endringer, seher, 21. november 2011
Tidligere rollefigurer fra Nissene på låven
 Asbjørn Brekke – Espen Eckbo
 Anne-Gro Lamo – Marian Saastad Ottesen– Jeg måtte bli gravid for å få rollen, seher, 28. november 2011
 Bent Leikvoll – Atle AntonsenAtle Antonsen er ikke lenger flau over utseendet, seher.no, 29. november 2011
 Bodil Hambro – Bodil Lahelle
 Kine Messel – Line Verndal«Nissene»-Line er seriens «milf»: - Jeg tar det som en kompliment, VG Nett, 28. november 2011Dette husker hun ingenting av, seher, 21. august 2011
 Rhino Thue – Espen EckboPresentasjon av Rhino 
 Steven Evensen – Trond Fausa Aurvåg
 Svein Skottvik – Nikis Theophilakis
 Sverre Borge – Sverre Horge
 Synne Iversen – Siw Anita Andersen
 Timothy Dahle – Henrik Elvestad
 Tom Lund – Eivind SanderNye rollefigurer til Nissene over skog og hei
 Adam – Kevin Vågenes
 Agnethe Brochner – Malin Gregersen 
 Andreas Brochner (rollefigur fra Tett på tre) – Espen Eckbo 
 Benedicte – Kristine Riis
 Ernst-Øyvind Tvedt (rollefigur fra Tett på tre og TV 2-nøttene) – Espen Eckbo 
 Håkan Holmgren – Björn Gustafsson 
 Nicolay – Martin Zimmer
 Ola – Sven Henriksen
 Ole Petter – Martin Beyer-Olsen
 Rolf – Bjørn QvaleTV-nisse på 90, Drammens Tidende, 26. november 2011 
 Stine – Edda Grjotheim
 Tuva – Norunn Blickfeldt Schjerven
 Maskenissen (Introduseres i episode 20) – Cato Zahl Pedersen

Handling
«Deltakerne» er i denne sesongen ikke i en låve (slik Nissene på låven var), men er på reise med en gavesekk gjennom Norge. Målet er å få en sekk med julepresanger helberget fram gjennom norsk natur til julaften. Nissene er delt inn i to lag; gråskjeggnissene og hvitskjeggnissene og disse konkurrerer som lag i den første delen av serien. For å avgjøre hvem som må forlate ekspedisjonen allerede første dag, konkurrerer nissene mot hverandre i en «niss-atlon», og vinneren avgjør hvem som må reise hjem. I de resterende episodene stemmes en etter en nisse ut i et «nisseråd» der alle nissene «går til kakeboksen». Nissen som til slutt når frem med presangene på julaften vinner en million kroner.Snart jul! , TVNorge, 21. november 2011

Flere steder i serien finnes referanser til andre realityserier som har gått i Norge, deriblant Paradise Hotel og 71° nord. I episode 5 skal nissene klatre opp en vegg der deltakeren Bent (Atle Antonsen) får «illebefinnende» og må bryte. Ifølge VG Nett er det Tommy Steine som her blir parodiert etter at han måtte avbryte en fjellklatring i kjendisutgaven av 71° nord.

 Utstemming 
I hver episode skulle en nisse sendes hjem fra ekspedisjonen gjennom et «nisseråd», men ikke alle utgangene av ekspedisjonen hadde denne prosessen. Elleve ganger forlot (frivillig eller ufrivillig) en nisse ekspedisjonen uten å ha blitt utstemt. Eksempelvis måtte Anne-Gro forlate turen fordi hun skulle føde (episode 8). Også Rhino Thue måtte gå da det ble bevist at han hadde løyet til politiet om Sveins angivelige blotting (episode 13). I episode 13 ble lagene slått sammen.

 Episoder 
 Nr Handling Nisse utstemt Opprinnelig sendt1Nissekamp: Niss-atlon
<small>Nissene løp om kapp med sekk på ryggen.
Resultat: Bent vantBentIntet nisseråd. Bent fikk i oppgave å velge hvem som måtte sendes hjem da han vant «nissathlonet». Han delte ut skjegg til nissene som skulle fortsette, men ga det til alle deltakerne. Dermed måtte han selv sendes hjem.2Nissekamp: Julenissesprett
«Én skal ved hjelp av en stor skje og en grøtbolle med sin kropp skal gjøre et hopp. Deltakeren som setter grøtmerket høyest på låvedøra, har vunnet.»
Resultat: Gråskjeggnissene vinner. Steven (grånisse) vant over Andreas (hvitnisse)AgneteNisserådet stemte ut Andreas (far til Agnete), men Agnete ble sendt ut etter krav fra Andreas. 3Nissekamp: Julesangtekster
«På en tavle med strofer fra kjente julesanger er enkelte ord tatt bort og hengt til side. Deltakerne skal finne ut hvilke ord som hører hjemme i hvilken strofe.»
Resultat: Gråskjeggnissene vinner. Kine og Håkan (gråskjegg) vant over Andreas (hvitnisse)Andreas4Nissekamp: —
Gråskjeggnissene vant på walk over da hvitskjeggnissene ikke rakk frem til nissekampens tidskrav.
Resultat: Gråskjeggnissene vant.Sverre5Nissekamp: Hytteveggnisseklatring
«[...] fire deltakere fra hvert lag [skal] ta seg raskest opp til pipa på taket av en hytte»
Resultat: Hvitskjeggnissene vant. Bent (hvitskjegg) fikk «illebefinnende» (angstanfall) og måtte bryte.Bent (2. gang)6Nissekamp: Retningssans
«En fra hvert lag [skal] plassere fire skilt på en stolpe slik at skiltene peker i riktig retning.»
Resultat: Hvitskjeggnissene vant. Synne (hvitskjegg) vant over Nicco (gråskjegg).Tuva7Nissekamp: Balanseøvelse med alkohol
«Deltakerne konkurrere[r] om hvem som best tolererer alkohol»
Resultat: Hvitskjeggnissene vant.Nicco8Nissekamp: Heving og tenning av julegran
«Lagene [skal] konkurrere om hvem som først kan sette opp og tenne en fire meter høy julegran»
Resultat: Hvitskjeggnissene vant. Bent (gråskjegg) fikk nok et «illebefinnende».Bent (3. gang)9Nissekamp: Grøtegryteleting
«Fire deltakere fra hvert lag skal med bind for øynene finne hver sin gryte.»
Resultat: Hvitskjeggnissene vant.Ernst Øyvind10Nissekamp: Lagene skal skaffe seg transport til neste etappe. Laget som kommer først vinner.
Resultat: Gråskjeggnissene vant opprinnelig, men blir fratatt seieren etter at Asbjørn ble gjenglemt i et bagasjerom på en pirattaxi.Bent (4. gang)11Nissekamp: Lagene skal oppfylle flest mulig av fem barns gaveønsker.
Resultat: Gråskjeggnissene vant.Bodil12Svein blir arrestert for blotting. Bent spiller filipine med Asbjørn, noe som senere får store konsevenser.
Nissekamp: 
Fem deltakere fra hvert lag skal ta på julenissemaske. En motnisse skal gjette hvem som er bak masken.
Resultat: Hvitskjeggnissene vant.Kine13Adam14Benedicte15 Ola vant dobbelstemme under etappen som gikk på sekkeløp på idealtid.Ole Petter16 Ola vant immunitet på etappen som gikk med bruk av snøbrett/akebrett.Håkan17 Ola fikk firedobbeltstemme når prorgramlederen kom inn med to Non Stop. Hvis han fikk den grønne så fikk han det, hvis han fikk den røde så kunne han ha mistet dobbeltstemmen.

Alle deltakere fikk et besøk hjemmefra. OlaNisserådet stemte ut Tom, men Ola trakk seg og Tom fikk fortsette.18Timothy19 Lavvoen brenner opp. Steven isbadet og vant immunitet.Stine20 
Nissekamp: Grøtsmaking
De skal smake på fem typer grøt gjetter alle riktig grøttype på de fem får de et spaopphold, hvis ikke får de en uhyggelig overraskelse
Resultat:Steven fok feil på alt
Maskenissen blir introdusert.Steven21 Deltakerne skal vaske gulvet, bære ved, sette opp fuglenek og pynte et juletre i en hytte. Godkjent oppgave medførte at nissene kunne sove i hytta til neste dag.Maskenissen22 Synne ryker ut på spørrekonkurranse.Svein23 De tidligere deltakerne kom på besøk. Asbjørn og Tom pyntet pepperkakehus, og deltakerne stemte på hvilket hus som skulle knuses. Eieren av huset som står igjen, vinner en spesiell gjenstand til morgendagens etappe.
Svein knuste feil hus, de skulle knuse Tom sitt hus, men han tar feil og knuser Asbjørn sitt. Reglene sa da at Asbjørn vant.Ingen nisseråd 24 Asbjørn og Tom skulle opptre som nissen for mange barn. Den som ble trodd som den ekte nissen av barna, vant konkurransen og finalen. Asbjørn rekker ikke frem til finalestedet, men Bent kom på sleden Asbjørn opprinnelig skulle sitte i. Bent har vært savnet fra ekspedisjonen i flere dager. Bent ble trodd å være den ekte nissen, og vant dermed finalen. Pengene går imidlertid til Asbjørn som kommer frem til slutt, da han sier filipine. Bent (1.plass)
Tom (2.plass)

Mottakelse
Premieren ble sett av  seere, noe som ga TVNorge en markedsandel på 55 prosent i målgruppen 12-44 år, og var årets beste for kanalen.Kjendis.no - Eckbo og Ødegård satte nisserekord Verdens Gang - Rekordtall for Eckbos julekalender, 540.000 så «Nissene over skog og hei»

Serien fikk følgene kritikker basert på forhåndsvisning av de første fem episodene:
 Verdens Gang  lenke 30. november 2011
   lenke 30. november 2011
 Filmpolitiet  lenke 30. november 2011
 Aftenposten  lenke 30. november 2011
 Dagsavisen  lenke 30. november 2011
Dagbladet  lenke 30. november 2011

 Fotnoter 

 Referanser 

Kategori:Norske julekalendere på TV
Kategori:Norske komiserier
Kategori:TV-produksjoner på TVNorge
Kategori:Norske TV-produksjoner fra 2010-årene